kardosdrur/scandi-wiki huggingface dataset:
Østrigske Rigskreds

Den Østrigske Rigskreds (tysk: Österreichischer Reichskreis) var en rigskreds, der blev oprettet i det tysk-romerske rige i 1512. Rigskredsen forsvandt, da riget blev nedlagt i 1806.

Geografi 
Rigskredsen bestod af flere geografiske områder.

Den største del var et sammenhængende område mod sydøst. Dette område bestod af Østrig (undtagen Fyrstærkebispedømmet Salzburg) og Slovenien samt tilgrænsende områder i det nordøstlige Italien.

Den mindre del var Vorderösterreich (de østrigske forlande), der lå i nutidens Tyskland og Frankrig. Vorderösterreich var en række spredte områder, fortrinsvis i Schwaben, Baden-Württemberg og Elsass.

Arvelande og kirkelige stater 
Størstedelen af rigskredsen hørte til de østrigske arvelande. Der var også en række fyrstbispedømmer og andre kirkelige stater. I perioder var der også verdslige småstater.

 
Etableret i 1512
Ophørt i 1806
Rigskreds
Rigskredse i det tysk-romerske rige
Jesper Aabo

Jesper Aabo født 10 oktober 1971, er dansk læge og tidligere atlet medlem af Ben Hur og fra 1993 Sparta Atletik. Han vandt fire dansk mesterskaber i længdespring.

Uddannelse og beskæftigelse 
Jesper Aabo er cand.med. fra Københavns Universitet 1999 med udstedelse af autorisation d 09-03-1999. Udannet speciallæge i Almen medicin i 2005. Ejer af kompagniskabspraksisen "Lægerne i Benløse - Prophylaxis I/S".

Skærpet tilsyn 
Jesper Aabo fik d 27. juli 2023 et fagligt påbud fra Styrelsen for Patiensikkerhed. Han er blevet påbudt at følge vejledningen om ordination af afhængighedsskabende lægemidler. Styrelsen har begrundet mistanke om, at Jesper Aabo på grund af gentagen kritisabel faglig virksomhed i forbindelse med ordinationer af afhængighedsskabende lægemidler, kan være til fare for patientsikkerheden.

Danske mesterskaber 
  2003 Længdespring 7,27
  2001 Længdespring 7,52
  2000 Længdespring 7,47
  1999 Længdespring 7,39
  1996 Længdespring 7,62w
  1995 Længdespring 7,26
  1994 Længdespring 7,20
  1993 Længdespring 7,02

Personlige rekorder 
 Længdespring: 7,56 m(+0.1) Göteborg, Sverige 1. juli 2000
 Længdespring: 7,60 m(+1), Glostrup, Danmark 6. september 1999
 Længdespring: 7,62mW, Odense, Danmark august 1996

 100 m: 11,35 s Østerbro, Danmark juli 1996

Eksterne henvisninger 
 Profil - Jesper Aabo

Længdespringere fra Danmark
Atleter fra Sparta Atletik
Atleter fra Ben Hur
Læger fra Danmark
Fringilla

Fringilla (bogfinkeslægten) er en slægt af fugle i familien finker, der omfatter tre arter alle udbredt i Eurasien eller Nordafrika. I Danmark er bogfinke en almindelig ynglefugl, mens kvækerfinke ses som trækgæst.

Arterne i slægten Fringilla har et hårdt og tilspidset næb med ovale næsebor, der sidder næsten ved basis. Næbryggen er lige. I vingen er den første håndsvingfjer ikke synlig, mens den anden, tredje og fjerde er lige lange og længere end de øvrige. Halen er kløftet. De to køn er forskellige og ungfuglene ligner hunnerne.

Arter 
Arterne i slægten Fringilla
 Bogfinke, F. coelebs
 Kvækerfinke, F. montifringilla
 Blå bogfinke, F. teydea

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Chloris

Chloris (grøniriskslægten) er en slægt af fugle i familien finker, der er udbredt i Europa og Asien. Slægten, der omfatter fem arter, er foreslået at omfatte nogle af de arter, der traditionelt placeres i slægten Carduelis, og som på grund af ny viden om deres afstamning bør placeres i egen slægt.

I Danmark findes fra slægten den almindeligt ynglende grønirisk (C. chloris). 

Arterne i slægten Chloris har et næb, der i form minder om kernebiderens (Coccothraustes coccothraustes) spidse næb, men det er betydeligt mindre. Vingerne er spidse med anden og tredje håndsvingfjer cirka af samme længde. Halen er tydeligt kløftet.

Arter 
Nogle af de fem arter i slægten Chloris:
 Grønirisk, C. chloris
 Brunirisk, C. sinica
 Himalayagrønirisk, C. spinoides

Noter

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Spinus

Spinus er en slægt af fugle i familien finker, der mest er udbredt i Nord- og Sydamerika. Slægten er foreslået at omfatte nogle af de arter, der traditionelt placeres i slægten Carduelis, og som på grund af ny viden om deres afstamning bør placeres i egen slægt.

To af de tyve arter i slægten findes i Eurasien, hvor den almindeligste af de to er grønsisken (S. spinus), som i Danmark er en almindelig trækgæst og uregelmæssig ynglefugl. Alle arter i slægten har et kegleformet næb med bred basis og med lige eller kun svagt bøjet næbryg. Vingerne er lange og smalle, og halen er kløftet.

Arter 
Blandt nogle af arterne i slægten Spinus er:
 Grønsisken, S. spinus
 Tibetsisken, S. thibetana
 Guldsisken, S. tristis
 Fyrresisken, S. pinus

Noter

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Finker
Westermann

Efternavnt Westermann, Westermann, :

Etymologi

Fordelingen

Personer med efternavnet

Westermann 
 (Bernt Wilhelm) «B.W.» Westermann (1781, København  1868, København), en dansk entomolog
 Edvard Westerberg, né Westermann (1824, København  1865, København), en dansk tegner og litograf
 
  (1880, Leeuwarden – 1971, Amsterdam), en hollandsk maler
 Heiko Westermann (º  1983, Alzenau), en tysk fodbold spiller
 Carl Theodor Friedrich Westermann (1812, Holsten  1882, Randers), en dansk grosserer, konsul og bankdirektør
  (* 1992, Hagenau)
  (* 1944, Sulingen)
 Peter Westermann (º  1985, Hillerød), medlem af Folketinget for SF (siden 2010), næstformand i SF (siden 2012)
 (Anton Marius) Theodor Westermann (1852, Bogense  1935, Frederiksberg), en dansk landøkonom, og professor ved Landbohøjskolen; Far til søofficeren og politikeren Carl Westermann

Westerman 
  (1894, Riga  1963)
  (1922, Birmingham  2006)
  (1936,   2007)
  (* 1964,  (), Drenthe)

Vestermann 
 Ebbe Vestermann Parsner (* 1922, København), en dansk eliteroer, der vandt sølvmedalje ved sommer-OL 1948 i London i doublesculler sammen med Aage Ernst Larsen

Vestermans 
  (1915, Riga  2005)

Se også 
 
 , ,  (van der Westen, von Westen), 
 Westerberg, , Westendorf (flertydig), , , ,  (),  (, , , )
 , , Vestermark
  (, , Westfahl, , Westphäling)

Noter og henvisninger 

Germanske efternavne
Nederlandske efternavne
Nedertyske efternavne
Tyske efternavne
Danske efternavne
Svenske efternavne
Finske efternavne
Tommy Taylor

Thomas "Tommy" Taylor (29. januar 1932 – 6. februar 1958) var en engelsk fodboldspiller, der spillede for klubberne Barnsley FC og Manchester United. Tommy var en meget målfarlig angriber, der scorede 112 mål i 166 kampe for Manchester Uniteds førstehold, før han døde i München-ulykken d. 6. februar 1958. Han scorede desuden 16 mål i 19 optrædner for det engelske fodboldlandshold.

Kilder 
  

Fodboldspillere fra Barnsley F.C.
Fodboldspillere fra Manchester United F.C.
Fodboldspillere fra England
Deltagere ved verdensmesterskabet i fodbold 1954
Personer fra Barnsley
Billy Whelan

William (Billy) (Liam) Augustine Whelan (1. april 1935 i Dublin - 6. februar 1958), også kendt som Billy Whelan eller Liam Whelan, var en irsk fodboldspiller. Han var med til at vinde to mesterskaber for Manchester United, før han omkom i München-ulykken d. 6. februar 1958. Han døde som 22-årig.

Billy Whelan kom til United i 1954 fra klubben Home Farm F.C. i hjembyen Dublin. Han debuterede for United mod slutningen af 1954/55-sæsonen. Han havde positionen angriber.

Referencer 

Fodboldspillere fra Manchester United F.C.
Fodboldspillere fra Irland
Vilhelm Nygaard

Peter Carl Vilhelm Nygaard (født 11. januar 1872 i København, død 6. december 1936 sammesteds) var en dansk socialdemokratisk politiker og fagforeningsmand.

Nygaard var oprindelig cigarmager och blev 1899 formand i Tobaksarbejderforbundet. Han var 1913-19 medarbejder i den socialdemokratiske presse, blev 1919 sekretær i De samvirkende Fagforbund, næstformand 1924 samt formand fra 1928.

Referencer

Eksterne henvisninger 
 

Formænd for Landsorganisationen i Danmark
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Folketingsmedlemmer i 1920'erne
Folketingsmedlemmer i 1930'erne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Personer fra København
Michael Knoth

Michael Knoth (født 9. april 1972 i Hjørring) er en dansk brygmester, og bl.a. grundlægger af GourmetBryggeriet senest konsulentvirksomheden Craft Brewing Consult ApS.

Michael Knoth er cand.polyt. i kemi fra Danmarks Tekniske Universitet i 1997 og har ligeledes en Diploma Master Brewer-uddannelse fra Scandinavian School of Brewing. Han har desuden studeret ved bryggerhøjskolen Weihenstephan (Technische Universität München) i Tyskland

Fra 1998 til 2005 var han ansat ved Carlsberg, hvor han oplevede den danske ølrevolution, som startede i slutningen af 1990'erne og medførte åbningen af en række nye danske bryghuse. Med denne baggrund stiftede han i 2005 GourmetBryggeriet A/S i Roskilde sammen med forretningspartneren og restauratør Lars Dietrichsen.

Efter GourmetBryggeriets første regnskabsår, hvor en omsætning på 9,9 mio. kr. kastede et før-skat overskud på 2,5 mio. kr. af sig, valgte bryggeriet at gå på First North børsen under OMX, hvilket blev realiseret i december 2006.

I forbindelse med salget af GourmetBryggeriet til Harboe A/S, valgte Michael Knoth at træde ud af virksomheden for at forsætte sin karriere som chefkonsulent ved bryggerikonsulenthuset ALECTIA A/S nu NIRAS A/S.

I 2016 startede Knoth som produktionschef for det danske bryggeri Mikkeller, hvor han var ansat indtil ultimo 2017.

Siden 2018 har han drevet egen bryggerikonsulent virksomhed gennem konsulent virksomheden Craft Brewing Consult ApS.

Knoth er desuden aktiv dels inden for formidling af ølviden, dels som foredragsholder ved Brygmesterforeningens Brygmesterkorps, som ekspert og kommentator i medierne. og som medforfatter til kogebogen Drik øl til... fra 2007.

Referencer 

Bryggere fra Danmark
Carlsberg
Ingeniører fra Danmark
Kemikere fra Danmark
Danskere i 1900-tallet
Personer fra Hjørring
Danskere i 2000-tallet
Alumni fra Danmarks Tekniske Universitet
Faro (distrikt)

Faro er et distrikt i Algarve i Portugal, hvis hovedstad er byen af samme navn, Faro. 

Det grænser i nord til Beja, i øst til Huelva i Spanien, og i syd og vest til Atlanterhavet.

Faro har 434.023 indbyggere og dækker et areal på 4960 km². Distriktet er geografisk sammenfaldende med provinsen Algarve.

Kommuner 
Faro er delt ind i følgende 16 kommuner (concelhos):

 Albufeira
 Alcoutim
 Aljezur
 Castro Marim
 Faro
 Lagoa
 Lagos
 Loulé
 Monchique
 Olhão
 Portimão
 São Brás de Alportel
 Silves
 Tavira
 Vila do Bispo
 Vila Real de Santo António

Referencer 

Distrikter i Portugal
Jimmy Murphy

James (Jimmy) Patrick Murphy (8. august 1910 i Pentre, Glamorgan - 14. november 1989 i Manchester) var en walisisk fodboldspiller og senere fodboldtræner.

Han var i lang tid assistenttræner for Matt Busby i Manchester United. I denne periode trænede og udviklede han spillere som Duncan Edwards og Bobby Charlton. Efter München-ulykken i 1958, tog han en kort tid over som cheftræner for Manchester United, eftersom Matt Busby havde påkrævet sig kvæstelser i fly-ulykken. Jimmy Murphy var ikke med på flyet under ulykken, fordi han samtidig trænede det walisiske fodboldlandshold.

I 2011 blev han portrætteret af David Tennant i BBC Two-filmen United, der drejede sig om the Busby Babes og München-ulykken.

Referencer 

Fodboldspillere fra Wales
Fodboldspillere fra West Bromwich Albion F.C.
Fodboldspillere fra Swindon Town F.C.
Fodboldtrænere fra Wales
Fodboldtrænere fra Manchester United F.C.
Hjørring Private Realskole

Hjørring Private Realskole er dansk privatskole i Hjørring. Der er pr. feb. 2014 759 elever i 32 klasser, 49 lærere og 11 pædagoger og i alt 73 ansatte.

Historie 
Skolen blev grundlagt i 1875 som en ren pigeskole af Frøken Elisabeth Faye under navnet Elisabeth Fays Pigeskole, i den gamle skolebygning på Skolegade i Hjørring. I 1912 fik skolen sin egen bygning i Brinck Seidelinsgade, og blev 13 år senere omdannet til en realskole, dermed blev den åbnet for drenge og fik det nuværende navn. I 1958 blev realskoler afskaffet ved lov, men navnet blev beholdt. I starten af 1980'erne flyttede skolen til Vendiavej, for at overtage Østre Skole i centrum af Hjørring.

Undervisning 
Skolen arbejder også med den internationale dimension i undervisningen. Der er skolepartnerskab, venskabsskoler, udvekslingsstudenter og sprogassistenter under EU's Comenius-program samt samarbejder med en skole i Gambia.

Aktiviteter 
HPR koordinerer det såkaldte "sommercamp", der foregår i sommerferien, hvor elever deltager i aktiviteter som gymnastik, fodbold, madlavning og almindelig undervisning.  HPR koordinerer også talentcamp.dk  i samarbejde med et netværk bestående af 20 DP-skoler og studerende fra Københavns Universitet. På talentcamp kan elever få undervisning på et højt niveau. I TalentWeek 2013 blev sangen "Nørder" indspillet.

Eksterne kilder/henvisninger 

Privatskoler i Danmark
Private Realskole
Etableret i 1875
Private Realskole
Ray Wilkins

Raymond "Ray" Colin Wilkins, (født 14. september 1956, død 4. april 2018) var en engelsk fodboldspiller og træner. 

Wilkins spillede i løbet af sin fodboldkarriere for Chelsea FC (1973-1979), Manchester United FC (1979-1984), AC Milan (1984-1987), Paris St. Germain (1987), Crystal Palace F.C. (1994), Queens Park Rangers (1994-1996), Wycombe Wanderers (1996), Hibernian FC (1996-1997), Millwall FC (1997), Leyton Orient (1997). 

Wilkins har desuden været træner for Queens Park Rangers og Fulham F.C.. Ray Wilkins har også fungeret som assisterende træner i Chelsea FC. Han forlod klubben, efter at have været i et skænderi med ledelsen. Ray Wilkins har også spillet for det engelske fodboldlandshold fra 1976 til 1986.

Wilkens spillede 84 landskampe og scorede 2 mål for det engelske fodboldlandshold.

D. 30. marts 2018 fik Wilkens pludselig hjertestop og blev lagt i koma på St. George's Hospital i Tooting. Han døde d. 4. april 2018 i en alder af 61.

Referencer 

Fodboldspillere fra Chelsea F.C.
Fodboldspillere fra Manchester United F.C.
Fodboldspillere fra AC Milan
Fodboldspillere fra England
Fodboldspillere fra Paris Saint-Germain
Fodboldspillere fra Rangers F.C.
Fodboldspillere fra Queens Park Rangers F.C.
Fodboldspillere fra Crystal Palace F.C.
Fodboldspillere fra Wycombe Wanderers F.C.
Fodboldspillere fra Hibernian F.C.
Fodboldspillere fra Millwall F.C.
Fodboldspillere fra Leyton Orient F.C.
Fodboldtrænere fra England
Fodboldtrænere fra Chelsea F.C.
Fodboldtrænere fra Queens Park Rangers F.C.
Fodboldtrænere fra Fulham F.C.
Fodboldtrænere fra Watford F.C.
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Trylleskoven

Trylleskoven er en skov med tilhørende strand og hede i Solrød ved Køge Bugt. 

Trylleskoven er en af de få tilbageværende dele af Hedeboegnen mellem Køge og Roskilde. 

Et nyt boligområde, Trylleskov Strand er planlagt. 

Andre dele af område er fredet.

Kilder 

Skove i Danmark
Solrød Kommunes geografi
Færden

Færden er et norskt efternavn (oprindelig et gårdnavn), der henviser til blandt andre:

 Anders Færden (1860–1939) – norsk jurist
 Michael Johan Færden (1836–1912) – norsk præst
 Olaus Færden (1826–1913) – norsk landmand og politiker
 Wilhelm Hansen Færden (1852–1923) – norsk officer og politiker

Efternavne
Alf Torp

Alf Torp (født 27. september 1853 i Stryn, død 26. september 1916 i Kristiania) var en norsk sprogforsker.

Torp blev student 1871, professor i sammenlignende sprogvidenskab og sanskrit 1894. Han var elev af Sophus Bugge og, under et studieophold i Leipzig 1878—80, af Georg Curtius. Ved Leipzigs Universitet tog han doktorgraden med afhandlingen Die Flexion des Pali in ihrem Verhältnisse zum Sanskrit (Kristiania 1881). Af større arbejder kan nævnes Den græske Nominalflexion (Kristiania1890), Beiträge zur Lehre von den geschlechtlosen Pronomen in den indogermanischen Sprachen (Kristiania 1888) samt de i forening med professor Hjalmar Falk udgivne Dansk-norskens lydhistorie med særlig hensyn paa orddannelse og bøining (1898), Dansknorskens syntax i historisk fremstilling (1900), Etymologisk ordbog over det norske og det danske sprog (1901—06) og Wortschatz der germanischen Spracheinheit (i Ficks Vergleichendes Wörterbuch); den sammen med Marius Hægstad udgivne Gamal-norsk ordbok med nynorsk tydning (1905—09); og endelig Nynorsk etymologisk ordbok (1919 ff.). Torp har med forkærlighed beskæftiget sig med studiet af oldtidens lilleasiatiske sprog, frygisk, lykisk, karisk etc., samt etrurisk og herom skrevet forskellige afhandlinger, dels i Det Kongelige Norske Videnskabers Selskabs skrifter, dels i tyske tidsskrifter. Blandt disse kan nævnes Lykische Beiträge, I—IV (Kristiania 1898 ff.), Etruskische Beiträge, I—II (Leipzig 1902 ff.), Etruscan Notes (Kristiania 1905), Die vorgriechische Inschrift von Lemnos (Kristiania 1903). Torp var en udmærket latiner og skrev latinske vers med fin smag og ægte poetisk følelse. Et udvalg af disse digte er udgivne under titlen A. Turpilii poemata pauca (Kristiania 1896). Hans digteriske sans fremtræder også i oversættelsen af Sophokles' Antigone (Kristiania 1886). Torp deltog endvidere i diskussionen om norske sprog- og kulturforhold med bidrag i Samtiden og i Times.

Kilder 

 

Filologer fra Norge
Ansatte ved Oslo Universitet
Faglitterære forfattere fra Norge
Nordmænd i 1800-tallet
Nordmænd i 1900-tallet
Albufeira

Albufeira (Portugisisk udtale: [ɐɫβuˈfɐjɾɐ]) er en portugisisk by og kommune i distriktet Faro i provinsen Algarve i det sydlige Portugal. Kommunen havde i 2011 40.828 indbyggere og dækker et areal på 140,6 km². Den er beliggende mellem byerne Silves og Loulé, og ligger omkring 25 kilometer fra Faro, hovedstaden i distriktet. Albufeira betjenes af Comboios de Portugal (Portugals statsbaner), og er beliggende på strækningen mellem Lagos og Vila Real de Santo António.

Albufeira er inddelt i følgende freguesias: Albufeira, Ferreiras, Guia, Olhos d'Água og Paderne.

Eksterne henvisninger 

Byer i Algarve
Pakhus

Et pakhus er en bygning beregnet til opbevaring af varer (gods). Pakhuse lægges derfor steder, hvor sådanne behov er tilstede fx i havne.

Pakhuse vil ofte være indrettede som bygninger i flere etager (stokværk), sektionsinddelte eller åbne i hele deres længde. Desuden kan der på strategisk egnede steder være indrettet en kran eller et hejseværk, der fra taghøjde rækker ud over bygningens facade og derved muliggør, at varerne kan løftes op til den etage, de skal placeres på, og lempes ind gennem en luge.

Blandt de ældste og mest kendte pakhuse i Danmark kan nævnes Asiatisk Kompagnis pakhus, opført 1745-50 efter tegninger af Niels Eigtved.

Litteratur 

 Jørgen Sestoft: "Arbejdets bygninger" (Hakon Lund (red.): Danmarks arkitektur; 2. udgave; Viborg 1985; )

Bygninger, konstruktioner og anlæg
Logistik
Hjerteblomst

Hjerteblomst (Dicentra) er en slægt med 12 arter, der er udbredt i Nordamerika og Østasien. Det er én- eller flerårige, urteagtige planter med pælerod. Mange af arterne har udelukkende grundstillede blade og mangler bladbærende stængler. Hvor stængler findes, er de hule og kun let forgrenede. Blomsterne bæres under alle omstændigheder på en bladløs stængel. Bladene er sammensatte og 2 eller 4 gange snitdelte, så der opstår flige eller lapper. Bladrandene er hele, savtakkede eller tandede.  Bladpladen er grågrøn og hårløs, men ofte dækket af et vokslag. Blomsterne bæres i bladhjørnerne eller endestillet i forskellige former for stande. Blomsterne er symmetriske langs begge de to lodrette akser. Bægerbladene tabes tidligt, mens de hvide, lyserøde kronblade danner en hjerteformet krone. Frugterne er kapsler med flere eller mange frø, der bærer myrelegeme.

 Lille hjerteblomst (Dicentra eximia)
 Småhjerte (Dicentra formosa)
 Løjtnantshjerte - se under Lamprocapnos

 Dicentra canadensis
 Dværghjerteblomst (Dicentra cucullaria)
 Dicentra peregrina
 Dicentra uniflora

Valmue-familien
Olhão

Olhão (Portugisisk udtale: [oˈʎɐ̃w]) er en portugisisk by og kommune i distriktet Faro i provinsen Algarve i det sydlige Portugal. Kommunen havde i 2011 42.272 indbyggere og dækker et areal på 130,9 km². Den er beliggende mellem byerne Faro og Tavira, og ligger omkring 10 kilometer fra Faro, hovedstaden i distriktet. Olhão betjenes af Comboios de Portugal (Portugals statsbaner), og er beliggende på strækningen mellem Lagos og Vila Real de Santo António.

Olhão er inddelt i følgende freguesias: Fuseta, Moncarapacho, Olhão, Pechão og Quelfes.

Byer i Algarve
Freguesia

Freguesia (IPA: [ˌfɾɛɣɨˈzi.ɐ]) er en administrativ underindeling i Portugal og i det tidligere portugisiske imperium. Freguesia kan bedst beskrives som en bydel eller en kommunedel.

Efter aftale med långiverne til Portugal efter finanskrisen skulle antallet af administrative enheder i den offentlige sektor nedbringes for at spare penge. Fra 1. januar 2013 blev antallet af freguesias derfor reduceret til omkring 3000. Tallene i parentes er fra før 2013.

Freguesia er en underinddeling af en kommune (município eller concelho). Hver bydel/kommunedel (freguesia) styres af en Junta de Freguesia - (IPA: [ˈʒũtɐ ðɨ ˌfɾɛɣɨˈzi.ɐ]) - der udpeges af en forsamling (Assembleia de Freguesia), som vælges for fire år ved et ordinært kommunalvalg (Eleição Autárquica).

Portugisiske kommuner er oftest inddelt i mange freguesias, men fem kommuner har bare én enkelt: Alpiarça, Barrancos, Porto Santo, São Brás de Alportel og São João da Madeira. Kommunen og forsamlingen, i disse fem tilfælde, har samme geografisk udstrækning og deler samme navn. Corvo er en særlig kommune, der mangler freguesias. Barcelos er den kommune, som har flest freguesias: 61 (89).

Der findes 3091 (4.260) freguesias i Portugal.

 
Portugal
Aruküla

Aruküla () er en lille flække () i landskabet Harrien i det nordlige Estland. Aruküla har  indbyggere og ligger 25 km sydøst for Estlands hovedstad Tallinn. Den er hovedby i Raasiku landkommune.

Referencer

Eksterne henvisninger 

 Raasiku sogns hjemmeside

Byer i Estland
Loulé

Loulé (Portugisisk udtale: [loˈlɛ]) er en portugisisk by og kommune i distriktet Faro i provinsen Algarve i det sydlige Portugal. Kommunen havde i 2011 70.622 indbyggere og dækker et areal på 765,12 km². Den er beliggende mellem byerne Albufeira og Faro, og ligger omkring 10 kilometer fra Faro, hovedstaden i distriktet. Loulé betjenes af Comboios de Portugal (Portugals statsbaner), og er beliggende på strækningen mellem Lagos og Vila Real de Santo António.

Loulé er inddelt i følgende freguesias: Almancil, Alte, Ameixial, Benafim, Boliqueime, Quarteira, Querença, Salir, São Clemente, São Sebastião og Tôr.

Byer i Algarve
Silves (Portugal)

Silves (Portugisisk udtale: [ˈsiɫvɨʃ]) er en portugisisk by og kommune i distriktet Faro i provinsen Algarve i det sydlige Portugal. Kommunen havde i 2011 37.126 indbyggere og dækker et areal på 680,02 km². Den er beliggende mellem byerne Lagoa, Portimão, Monchique og Albufeira, og ligger omtrent 50 kilometer fra Faro, hovedstaden i distriktet. Silves betjenes af Comboios de Portugal (Portugals statsbaner), og er beliggende på strækningen mellem Lagos og Vila Real de Santo António.

Silves er inddelt i følgende freguesias: Alcantarilha, Algoz, Armação de Pêra, Pêra, São Bartolomeu de Messines, São Marcos da Serra, Silves og Tunes.

Byer i Algarve